2017. gada .novembrī Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā"**

Izdoti saskaņā ar

Lauksaimniecības un lauku attīstības likuma

5. panta ceturto un septīto daļu

1. Izdarīt Ministru kabineta 2015. gada 7. aprīļa noteikumos Nr. 171 "Noteikumi par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā" (Latvijas Vēstnesis, 2015, 76., 105., 2016, 54., 2017, 63. nr.) šādus grozījumus:

1.1. Papildināt 37.42. apakšpunktu aiz vārda “robežas” ar vārdiem “pārvietojamām novietnēm un ne vairāk kā 1000 metru attālumā stacionārām novietnēm”.

1.2. Papildināt 44.2. apakšpunktu aiz vārda “maisījuma” ar vārdiem “un aramzemē sētu stiebrzāļu vai tauriņziežu maisījuma, kur tauriņzieži vairāk par 50 procentiem”.

1.3. Papildināt 49.1. apakšpunktu aiz vārda “papuves” ar vārdiem “un aramzemē sētu stiebrzāļu vai tauriņziežu maisījums, kur tauriņzieži vairāk par 50 procentiem”.

1.4. Papildināt 66. punkta pirmo teikumu aiz vārda “maisījuma” ar vārdiem “un aramzemē sētu stiebrzāļu vai tauriņziežu maisījums, kur tauriņzieži vairāk par 50 procentiem”.

1.5. Papildināt noteikumus ar 74.2 apakšpunktu šādā redakcijā:

“74.2 Šo noteikumu 2.1. un 2.2. apakšpunktā minētajā pasākumā atbalsta pretendentam atbalstu nepiešķir par aramzemes platību, kurā atbalstam pieteiktais kultūraugs, izņemot kultūraugi ar īsu veģetācijas periodu – salāti, redīsi, dilles, vai šo kultūraugu maisījums iesēts pēc kārtējā gada 25. jūnija.”

1.6. Aizstāt 88. punktā skaitli “7” ar skaitli “4”.

1.7. Papildināt noteikumus ar 95.3 un 95.4 apakšpunktu šādā redakcijā:

“95.3 2018. gadā šo noteikumu 2.1. apakšpunktā minētajā pasākumā atbalsta pretendents, ir tiesīgs uzņemties jaunas daudzgadu saistības, kā arī paplašināt vai pagarināt esošās daudzgadu saistības, nepārsniedzot aktivitātēm pieejamā finansējuma apmēru.

95.4 2018. gadā šo noteikumu 2.2. apakšpunktā minētajā pasākumā atbalsta pretendents nav tiesīgs uzņemties jaunas daudzgadu saistības, kā arī paplašināt vai pagarināt esošās daudzgadu saistības, izņemot šo noteikumu 17. un 18. punktā minētajos gadījumos.”

1.8. papildināt noteikumus ar 97. punktu šādā redakcijā:

“97. Ja atbalsta pretendentam izteikts brīdinājums par to, ka nav ievēroti regulas Nr.  [834/2007](http://eur-lex.europa.eu/eli/reg/2007/834/oj/?locale=LV) 3. panta "b" un "c" apakšpunktā noteiktie mērķi, 2018. gadā šo noteikumu 8. pielikuma 2.6. apakšnodaļas tabulas 4. punktā noteikto sankciju nepiemēro.”

1.9. Izteikt 4. pielikuma virsrakstu šādā redakcijā:

“**Integrētās dārzkopības ieviešanas un veicināšanas atzinuma minimālā satura prasības**”

1.10. Izteikt 6. pielikuma virsrakstu šādā redakcijā:

“**Bioloģiskās lauksaimniecības kontroles institūcijas atzinuma minimālā satura prasības**”

1.11. Papildināt 8. pielikuma 2.2. apakšnodaļas tabulu ar 4. punktu šādā redakcijā:

|  |  |  |
| --- | --- | --- |
| “4. | Atbalsttiesīgās platības augsnes virskārta ir kultivēta, vai veikta divreizēja pļauja, vai sēklu saturošas zāles vai siena izklāšana  | Sankcija netiek piemērota, ja veiktās darbības ir ietvertas zālāju biotopa atjaunošanas plānā, kas atbilstoši saskaņots ar Dabas aizsardzības pārvaldi” |

1.12. Izteikt 8. pielikuma 2.5. apakšnodaļas tabulas 4. punktu šādā redakcijā:

|  |  |  |
| --- | --- | --- |
| “4. | Visas bišu saimes**, kas ietilps pārvietojamā novietnē**, ar kurām pildītas daudzgadu saistības, atrodas tālāk par 200 metriem no atbalsttiesīgās platības robežas tās ziedēšanas fāzē | Ja bišu saimes no atbalsttiesīgās platības robežas atrodas ne tālāk par 400 metriem, kārtējā gadā atbalstu par lauku **atsaka par 50 %**Ja bišu saimes no atbalsttiesīgās platības robežas atrodas tālāk par 400 metriem, kārtējā gadā atbalstu par lauku **pilnībā atsaka**” |

1.13. Papildināt 8. pielikuma 2.6. apakšnodaļas tabulu ar 5. punktu šādā redakcijā:

|  |  |  |
| --- | --- | --- |
| “5. | Atbalsta saņēmējam konstatētas citas neatbilstības, kas noteiktas normatīvajos aktos par bioloģiskās lauksaimniecības uzraudzības un kontroles kārtību, kad saimniecība ir iekļauta bioloģiskās lauksaimniecības kontroles sistēmā un no lauksaimnieka neatkarīgu iemeslu dēļ kārtējā gadā nav sertificēta biškopības joma, jo nav izpildāma  Regulas [889/2008](http://eur-lex.europa.eu/eli/reg/2008/889/oj/?locale=LV) 13. panta prasība par dravu novietojumu attālumu no platībām ar konvencionāli apsaimniekotiem laukiem, - nektāra un ziedputekšņu avotiem | Sankcija netiek piemērota, ja uzņemtās daudzgadu saistības par platību tiek turpinātas” |

Ministru prezidents Māris Kučinskis

Zemkopības ministrs Jānis Dūklavs